बूथ पर पहुंचे कम लोग, पर दिखा उत्साह
चुनाव के दौरान मतदान करने आने वाले लोगों को प्रत्याशी नमस्कार से पैर छूकर अपने पक्ष में वोट डालने का आग्रह करते कतार में अनुशासित खड़े नजर आए। शहर के कई वार्ड में पार्षद प्रत्याशी सुबह आठ बजे से शाम पांच बजे तक ऐसे ही खड़े रहे। नगरीय निकाय चुनाव में ऐसा नजारा चुनाव के दरमियान ही देखने को मिलता है। इधर, मतदाता भी उत्साह के साथ पर्ची और वोटर आईडी लेकर सुबह से केंद्रों पर पहुंचे।
सेक्टर एरिया व हाई स्कूल सुपेला में मतदान केंद्र पर दोनों दलों के प्रत्याशी कतार में खड़े होकर अपने पक्ष में वोट देने की अपील करते दिखे। कुरुद व वैशाली नगर में भी यही नजारा दिखा। यहां प्रत्याशी से ज्यादा कार्यकर्ता सक्रिय दिखे। मतदाताओं को पूरी-सब्जी खिलाने से लेकर उन्हें लाने ले जाने तक का जिम्मा उनका था। खुर्सीपारा स्कूल में भी ऐसा ही नजारा था। सेक्टर 9 ओर जुनवानी में मतदाताओं को घर से ऑटो या चार पहिया वाहनों में बूथों तक लाने-छोड़ने की सुविधा मुहैया करवाई गई थी। कुछ मतदान केंद्रों पर व्यवस्था बनाने में पुलिस को खासी मशक्कत करनी पड़ी।
कार्यकर्ताओं के साथ मतदाताओं को भी पूरी-सब्जी : दोपहर में खुर्सी पार स्कूल मतदान केंद्र पर माहौल शांत था। कार्यकर्ता अपनी-अपनी पार्टी के लिए जूझ रहे थे। सुबह से वे मतदाताओं से पक्ष में मत देने की अपील कर रहे थे। दोपहर करीब 2.30 बजे कार्यकर्ताओं के लिए पूरी-सब्जी के पैकेट्स मंगाए गए। कार्यकर्ताओं के साथ वहां मौजूद कई मतदाताओं को भी पैकेट्स बांटे गए।
फर्जी वोटर से बिगड़ा माहौल अधिकारी नहीं दे पाए जवाब
वार्ड -13 राम नगर में दोपहर को हंगामे की स्थिति बन गई। यहां वोट देने पहुंचे सतीश सोनी व दुर्गेश सोनी के नाम से कोई ओर वोट डाल गया। जब यह पहुंचे तो इन्हें वोट पहले से ही डाले जाने का पता चला। यह बाहर निकलकर सभी को बताकर शिकायत करने की बात कही। इस दौरान एक निर्दलीय प्रत्याशी पुलिस के पास पहुंच फर्जी मतदान की बात कह चुनाव रद्द करने की बात करते नजर आए। लेकिन अधिकारियों ने उन्हें पूरी तरह से अनदेखा कर दिया। बाद में मतदान से वंचित रहे युवा आयोग से शिकायत करने फोन लगाते रहे पर कोई सुनवाई नहीं हुई।?
प्रतिबंधित होने के बाद भी ले गए बूथ के अंदर मोबाइल
बूथ पर मोबाइल ले जाना प्रतिबंधित है। इसके बाद भी लोग मताधिकार के साथ इसका भी प्रयोग करते दिखे। कुरुद में एक प्रत्याशी फोन पर ही लाइन में लगे लोगों से बात कर अपने लिए वोट मांगने का प्रयास करते रहे। जबकि कई दबंग वोटर अपने साथ मोबाइल लेकर बूथ के अंदर गए जिन्हें रोकने की जहमत पीठासीन अधिकारियों ने भी नहीं उठाई।
प्राशासन पूरी तरह से प्रतिबंधित सामग्री को मतदान स्थल तक पहुंचने से रोकने में नाकाम रहा। वहीं कुछ वाहन भी मतदान केंद्रों के आसपास दिखाई दिए। जबकि 100 मीटर के दायरे में ये नहीं दिखने थे।
मतदान केंद्रों पर दिखी ये गड़बड़ियां
ऐसा रहा हाल
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva